PATVIRTINTA

Kaišiadorių rajono savivaldybės tarybos

2020 m. birželio 15 d. sprendimu Nr. 164

**KAIŠIADORIŲ RAJONO SAVIVALDYBĖS VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kaišiadorių rajono savivaldybės vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo (toliau – Aprašas) paskirtis – nustatyti lėšų, skirtų vaikų vasaros stovykloms, kuriose vasaros atostogų metu organizuojama neformaliojo vaikų švietimo veikla, vykdoma kartu su maitinimo ir (arba) apgyvendinimo paslaugomis, taip patkitoms neformaliojo vaikų švietimo veikloms (neformaliojo vaikų švietimo projektams, edukacinėms veikloms ir kitiems ugdomojo pobūdžio renginiams) (toliau – Stovyklos ir kitos NVŠ veiklos), paskirstymo, naudojimo ir atsiskaitymo už lėšų naudojimą tvarką.

2. Apraše vartojamos sąvokos suprantamos taip, kaip jos apibrėžtos Lietuvos Respublikos švietimo įstatyme, Lietuvos Respublikos biudžeto sandaros įstatyme ir kituose teisės aktuose.

3. Savivaldybė gautas lėšas paskirsto projektų konkurso būdu Stovykloms ir kitoms NVŠ veikloms finansuoti, užtikrindama lygias galimybes lėšas gauti visiems švietimo teikėjams, turintiems teisę vykdyti NVŠ veiklas, nepriklausomai nuo jų teisinio statuso ir savininko teises ir pareigas įgyvendinančios institucijos.

4. Skirstant lėšas, prioritetas skiriamas vaikų vasaros stovykloms ir kitoms NVŠ veikloms, vykdomoms vasaros metu, finansuoti, mokiniams, turintiems didelių ir labai didelių specialiųjų ugdymosi poreikių dėl negalios, gaunantiems socialinę paramą, taip pat švietimo teikėjams, kurių savininko teises ir pareigas įgyvendina ne savivaldybė arba valstybė.

**II SKYRIUS**

**PROJEKTŲ ATRANKA**

5. Projektų konkursą organizuoja Kaišiadorių rajono savivaldybės administracija.

6. Informacija apie konkursą skelbiama savivaldybės interneto tinklalapyje [www.kaisiadorys.lt](http://www.kaisiadorys.lt).

7. Konkursui pateikiami dokumentai:

7.1. užpildyta paraiškos forma (1 priedas);

7.2. juridinio asmens registracijos dokumentų kopija;

7.3. juridinio asmens nuostatų (įstatų) dalies, kurioje įteisintos veiklos sritys, kopija;

7.4. projekto vykdytojų, turinčių teisę dirbti mokytojais pagal Lietuvos Respublikos švietimo įstatymo 48 straipsnį, išsilavinimo dokumentų kopija.

8. Konkursui negali būti teikiami projektai, kurių tikslas yra:

8.1. komercinis turizmas ir atostogos;

8.2. pelno gavimas.

  9. Paraiškos vertinamos pagal paraiškos vertinimo kriterijus (2 priedas).

10. Paraiškas vertina Savivaldybės administracijos direktoriaus įsakymu sudaryta švietimo, socialinės paramos specialistų komisija (toliau – Komisija).

11. Komisija, įvertinusi paraiškas, siūlo Savivaldybės administracijos direktoriui finansuoti atrinktus projektus.

12. Savivaldybės administracijos direktorius priima sprendimą dėl finansuojamų projektų, tvirtina jų sąrašą ir skiriamų lėšų dydį.

13. Informacija apie atrinktus projektus ir finansavimo skyrimą skelbiama savivaldybės interneto svetainėje [www.kaisiadorys.lt](http://www.kaisiadorys.lt) per 3 darbo dienas nuo lėšų skyrimo.

**III SKYRIUS**

**PROJEKTŲ ĮGYVENDINIMAS**

14. Projektai gali būti įgyvendinami švietimo, kultūros įstaigose, stacionariose stovyklavietėse, kitose vietose, kuriose užtikrinamos higienos normos ir kiti reikalavimai, nurodyti šio Aprašo 19.2 papunktyje nurodytuose dokumentuose.

15. Projekto trukmė:

15.1. minimalus vasaros stovyklos dienų skaičius – 5 kalendorinės dienos;

15.2. minimali kitų NVŠ veiklų projekto įgyvendinimo trukmė, išskyrus ugdomojo pobūdžio renginius – 4 savaitės.

16. Mažiausiais vaikų, dalyvaujančių projekte, skaičius – 20, projektų, kuriuose 100 % dalyvių yra specialiųjų poreikių vaikai, mažiausias dalyvių skaičius – 10.

17. Projekto vadovas ir vykdytojai skiriami institucijos, vykdančios projektą, vadovo įsakymu.

18. Stovyklų ir renginių vadovai įstatymų nustatyta tvarka atsako už poilsiaujančių vaikų saugumą, sveikatos priežiūrą, higienos sąlygas ir poilsio organizavimo kokybę bei skirtų lėšų tinkamą panaudojimą.

**IV SKYRIUS**

**LĖŠŲ NAUDOJIMAS IR ATSISKAITYMAS**

19 Stovyklos ir kitos NVŠ veiklos gali būti finansuojamos, jeigu atitinka šiuos vertinimo kriterijus:

19.1. skirtos mokiniams, besimokantiems pagal pradinio, pagrindinio ir vidurinio ugdymo programas;

19.2. užtikrinama dalyvių sveikata ir saugumas, atsižvelgiant į Lietuvos Respublikos Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ nuostatas, Lietuvos Respublikos sveikatos apsaugos ministro – valstybės lygio ekstremaliosios situacijos operacijų vadovo 2020 m. gegužes 14 d. sprendimą Nr. V-1162 „Dėl Neformaliojo vaikų švietimo organizavimo būtinų sąlygų“ ir Lietuvos Respublikos sveikatos apsaugos ministerijos 2020 m. gegužės 18 d. rekomendacijas „Dėl vaikų poilsio stovyklų edukacinių programų organizavimo karantino metu“;

19.3. neformaliojo vaikų švietimo veiklas vykdo asmenys, turintys teisę dirbti mokytoju, pagal Lietuvos Respublikos švietimo įstatymo 48 straipsnį.

20. Lėšos gali būti naudojamos toliau išvardytoms išlaidoms, susijusioms su mokinių dalyvavimu Stovyklose ir kitose NVŠ veiklose, finansuoti ir kompensuoti:

20.1. fizinių asmenų, dalyvaujančių įgyvendinant Stovyklų ir kitas NVŠ veiklas, darbo užmokesčiui ir su juo susijusiais privalomais mokėti mokesčiais;

20.2. mokinių dalyvavimo vaikų vasaros stovyklose išlaidoms finansuoti;

20.3. maitinimo, nakvynės išlaidoms;

20.4. transporto išlaidoms, kurui;

20.5. patalpų, tiesiogiai naudojamų Stovykloms ir kitoms NVŠ veikloms vykdyti, nuomos ir komunalinėms, aplinkos ir kitoms išlaidoms veiklų įgyvendinimo laikotarpiu;

20.6. išlaidoms, kurios reikalingos Stovykloms ir kitoms NVŠ veiklomsvykdyti, prekėms ir paslaugoms įsigyti ar nuomoti.

21. Lėšos negali būti naudojamos toliau išvardytoms išlaidoms:

21.1. rekonstrukcijos, remonto, statybos išlaidoms padengti ir ilgalaikiam turtui įsigyti;

21.2. įsiskolinimams padengti;

21.3. išlaidoms, susijusioms su lizingo, išperkamosios nuomos sutartimis;

21.4. išlaidoms, skirtoms savivaldybės ir (arba) valstybės finansuojamų neformaliojo vaikų švietimo programoms, įskaitant ir formalųjį švietimą papildančio ugdymo programas, įgyvendinti;

21.5. išlaidoms, kurios finansuotos iš kitų Lietuvos Respublikos valstybės biudžeto ar savivaldybių biudžetų lėšų, įskaitant Europos Sąjungos finansinės paramos ir kitos gaunamos finansinės paramos bei bendrojo finansavimo lėšas.

22. Lėšos turi būti panaudotos iki einamųjų biudžetinių metų pabaigos, laikantis galiojančių Lietuvos Respublikos įstatymų ir kitų teisės aktų, užtikrinant lėšų naudojimo teisėtumą, ekonomiškumą, efektyvumą ir rezultatyvumą.

23. Su projekto teikėjais (toliau – teikėjas), kuriems skiriamos lėšos, sudaromos biudžeto lėšų panaudojimo sutartys. Savivaldybės biudžetinėms įstaigoms lėšos gali būti skiriamos Kaišiadorių rajono savivaldybės tarybos sprendimu.

24. Teikėjai Kaišiadorių rajono savivaldybės administracijai atsiskaito Savivaldybės administracijos direktoriaus nustatyta tvarka.

25. Teikėjai gautas savivaldybės biudžeto lėšas privalo panaudoti tik sutartyje nurodytam projektui įgyvendinti.

26. Lėšos apskaitomos kaip valstybės biudžeto lėšos teisės aktų nustatyta tvarka.

27. Savivaldybė, atsiskaitydama už skirtas lėšas:

27.1. Švietimo, mokslo ir sporto ministerijos Buhalterinės apskaitos skyriui už kiekvieną ketvirtį (kurį vykdomas pavedimas) ne vėliau kaip iki kito ketvirčio pirmo mėnesio 10 dienos pateikia:

27.1.1. lėšų panaudojimo ataskaitą, parengtą pagal Pavyzdinę lėšų panaudojimo ataskaitos formą, patvirtintą Lietuvos Respublikos švietimo, mokslo ir sporto ministro 2019 m. sausio 28 d. įsakymu Nr. V-75 „Dėl Švietimo, mokslo ir sporto ministerijos lėšų planavimo ir naudojimo taisyklių patvirtinimo“. Lėšų panaudojimo ataskaitoje nurodytų išlaidas pateisinančių dokumentų datos turi atitikti Lėšų naudojimo sutartyje nurodytą pavedimo vykdymo laikotarpį;

27.1.2. banko išrašą apie lėšų likutį sąskaitoje arba laisvos formos pažymą apie pavedimui vykdyti skirtų lėšų likutį sąskaitoje (jeigu toje pačioje sąskaitoje yra kelių pavedimų lėšos);

27.2. Švietimo, mokslo ir sporto ministerijos Mokymosi visą gyvenimą departamento Neformalaus švietimo skyriui iki einamųjų biudžetinių metų gruodžio 31 d. pateikia pavedimo įvykdymo ataskaitą, parengtą pagal Pavyzdinę pavedimo įvykdymo ataskaitos formą, patvirtintą Lietuvos Respublikos švietimo, mokslo ir sporto ministro 2019 m. sausio 28 d. įsakymu Nr. V-75 „Dėl Švietimo, mokslo ir sporto ministerijos lėšų planavimo ir naudojimo taisyklių patvirtinimo“, nurodant Lėšų naudojimo sutartyje prašomus rezultatus;

27.3. nepanaudotų lėšų likutį grąžina į Švietimo, mokslo ir sporto ministerijos sąskaitą, nurodytą Lėšų naudojimo sutartyje, iki einamųjų biudžetinių metų gruodžio 15 d. ir per 3 darbo dienas raštu informuoja apie tai Švietimo, mokslo ir sporto ministerijos Ekonomikos departamento Švietimo ekonomikos skyrių (turi būti nurodoma nepanaudotų lėšų suma).

**V SKYRIUS**

**BAIGIAMOSIOS NUOSTATOS**

28. Projektų įgyvendinimo veiklos dokumentai tvarkomi teisės aktų nustatyta tvarka. Už informacijos, lėšų panaudojimo teisėtumą, pateiktų dokumentų tikslumą, gautų lėšų apskaitos tvarkymą atsako lėšų gavėjas Lietuvos Respublikos teisės aktų nustatyta tvarka.

29. Nustačius, kad projekto teikėjas netinkamai atsiskaitė už projektui vykdyti panaudotas lėšas arba skirtos lėšos pripažintos netinkamomis projektui vykdyti, jos turi būti grąžinamos į savivaldybės biudžetą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaišiadorių rajono savivaldybės

vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo

1 priedas

**(Paraiškos forma)**

**KAIŠIADORIŲ RAJONO SAVIVALDYBĖS VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ PROJEKTŲ KONKURSO**

**PARAIŠKOS FORMA**

|  |  |  |
| --- | --- | --- |
|  |  | |
| **INFORMACIJA APIE NEFORMALIOJO VAIKŲ ŠVIETIMO TEIKĖJĄ** | | |
| **Informacija apie pareiškėją – juridinį asmenį** | | |
| 1. | Pavadinimas |  |
| 2. | Kodas |  |
| 3. | Juridinis statusas |  |
| 4. | Adresas |  |
| 5. | Telefono numeris |  |
| 6. | El. pašto adresas |  |
| 7. | Interneto svetainės adresas |  |
| 8 | Pagrindinė veiklos sritis (įrašykite švietimas, sportas, kultūra, turizmas ir pan.) |  |
| Informacija apie pareiškėjo (institucijos) vadovą | | |
| 9. | Vardas ir pavardė |  |
| 10. | El. pašto adresas |  |
| 11. | Telefono numeris |  |
| **Informacija apie NVŠ teikėją – fizinį asmenį** | | |
| 12. | Vardas ir pavardė |  |
| 13. | Viešai skelbtinas adresas, telefono nr., el. pašto adresas, interneto svetainės adresas |  |

|  |  |  |  |
| --- | --- | --- | --- |
| **INFORMACIJA APIE PROJEKTĄ** | | | |
|  | Informacija apie projekto vadovą | | |
| 1. | Vardas ir pavardė | | |
| 2. | Išsilavinimas ir kvalifikacija | | |
| 3. | El. pašto adresas | | |
| 4. | Telefono numeris | | |
| 5. | Darbovietė, pareigos | | |
|  | Informacija apie projekto turinį | | |
| 6. | Projekto pavadinimas(konkretus, tiesiogiai susijęs su projekto turiniu) | | |
|  | | |
|  | | |
| 7. | Projekto anotacija (esmė, turinys, numatomos veiklos, naudos vaikams pagrindimas) | | |
|  | | |
| 8. | Projekto įgyvendinimo vieta (nurodyti vietą, jei įmanoma – ir adresą) | | |
|  | | |
| 9. | Nuoroda į išsamesnę informaciją (tinklalapis, kuriame pateikiama kita svarbi informacija apie projektą) | | |
| http:// | | |
| 10. | Ugdymo kryptis (pagal NVŠ ugdymo krypčių klasifikatorių) | | |
| ☐ Muzika  ☐ Dailė  ☐ Šokis  ☐ Teatras  ☐ Sportas  ☐ Techninė kūryba  ☐ Turizmas ir kraštotyra  ☐ Gamta, ekologija | | ☐ Saugus eismas  ☐ Informacinės technologijos  ☐ Technologijos  ☐ Medijos  ☐ Etnokultūra  ☐ Kalbos  ☐ Pilietiškumas  ☐ Kita (įrašyti)........................ |
| 11. | Projekto tikslas(formuluojamas aiškiu teiginiu, apibūdinančiu projekto visumą ir pagrindinę ugdomą kompetenciją) | | |
|  | | |
| 12. | Projekto uždaviniai(formuluojami ne daugiau kaip 3 konkretūs uždaviniai, nurodantys trumpalaikį tikslo įgyvendinimo rezultatą. Uždaviniai išdėstomi taip, kad nuosekliai atspindėtų projekto realizavimo galimybes) | | |
|  | | |
| 13. | Pažymėkite, kurie projekto uždaviniai atitinka šiuosNeformaliojo vaikų švietimo koncepcijoje, patvirtintoje Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“, apibrėžtus NVŠ uždavinius:  ☐ ugdyti ir plėtoti vaikų kompetencijas per saviraiškos poreikio tenkinimą;  ☐ ugdyti pagarbą žmogaus teisėms, orumą, pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdo įvairovę;  ☐ ugdyti gebėjimą kritiškai mąstyti, rinktis ir orientuotis dinamiškoje visuomenėje;  ☐ spręsti socialinės integracijos problemas: mažiau galimybių turinčių (esančių iš kultūriškai, geografiškai, socialiai ir ekonomiškai nepalankios aplinkos ar turinčių specialiųjų ugdymosi poreikių), ypatingų poreikių (itin gabių ir talentingų) vaikų, iškritusių iš švietimo sistemos, integravimas į visuomeninį gyvenimą, socialinių problemų sprendimas;  ☐ padėti spręsti integravimosi į darbo rinką problemas;  ☐ tobulinti tam tikros srities žinias, gebėjimus ir įgūdžius, suteikti asmeniui papildomų dalykinių kompetencijų. | | |
|  | | |
| 14. | Pažymėkite kompetencijas, kurias įgis arba patobulins vaikai, dalyvaujantys projekte: | | |
| Kompetencijų sritis | Kompetencijos | |
| Asmeninės kompetencijos | ☐ Pažinti save ir save gerbti  ☐ Įvertinti savo jėgas ir priimti iššūkius  ☐ Kryptingai siekti tikslų  ☐ Atsispirti neigiamai įtakai, laikytis duoto žodžio  ☐ Valdyti emocijas ir jausmus  ☐ Kita – *įrašykite:* | |
| Socialinės kompetencijos | ☐ Gerbti kitų jausmus, poreikius ir įsitikinimus  ☐ Pozityviai bendrauti, būti atsakingam, valdyti konfliktus  ☐ Padėti kitiems ir priimti pagalbą  ☐ Dalyvauti bendruomenės ir visuomenės gyvenime  ☐ Kita – *įrašykite:* | |
| Iniciatyvumo ir kūrybingumo kompetencijos | ☐ Mąstyti kūrybingai, drąsiai kelti idėjas  ☐ Inicijuoti idėjų įgyvendinimą, įtraukti kitus  ☐ Aktyviai ir kūrybingai veikti  ☐ Pagrįstai rizikuoti, mokytis iš nesėkmių  ☐ Kita – *įrašykite:* | |
| Komunikavimo kompetencijos | ☐ Išsakyti mintis  ☐ Išklausyti  ☐ Tinkamai naudoti ir suprasti kūno kalbą  ☐ Parinkti tinkamą kalbos stilių  ☐ Kita – *įrašykite:* | |
| Pažinimo kompetencijos | ☐ Klausti ir ieškoti atsakymų  ☐ Daryti išvadas  ☐ Plėsti akiratį  ☐ Stebėti, vertinti  ☐ Būti atkakliam ir turėti teigiamą požiūrį į mokymąsi  ☐ Kita – *įrašykite:* | |
| Mokėjimo mokytis kompetencijos | ☐ Mokytis noriai, pasitikėti savo jėgomis  ☐ Išsikelti realius mokymosi tikslus  ☐ Pasirinkti mokymosi strategijas ir priemones  ☐ Vertinti mokymosi pažangą  ☐ Numatyti tolesnius žingsnius  ☐ Kita – *įrašykite:* | |
|  | Dalykinės kompetencijos | Įrašykite | |
| 15. | Programos apimtis ir trukmė, data | | |
| 16. | Vaikų amžius (galimi keli pasirinkimai) | | |
| ☐ 6 ☐ 7 ☐ 8 ☐ 9 ☐ 10 ☐ 11 ☐ 12 ☐ 13 ☐ 14 ☐ 15 ☐ 16 ☐ 17 ☐ 18 ☐ 19 metų;  specialiųjų ugdymosi poreikių turinčių asmenų:☐ | | |
| 17. | Vaikų, kuriems skiriamas projektas, lytis (galimi keli pasirinkimai) | | |
| ☐ Berniukams   ☐ Mergaitėms | | |
| 18. | Kita svarbi informacija(jeigu yra specialių reikalavimų projekto dalyviams ar specifinės informacijos apie programą) | | |
|  | | |
| 19. | Numatomas grupės dydis (vaikų skaičius grupėje) | | |
|  | | |
| 20. | Numatomas grupių skaičius | | |
|  | | |
| 21. | Numatoma vienos dienos vieno vaiko išlaikymo kaina (stovyklų projektuose) | | |
|  | | |
| 22. | Projekto personalo kvalifikacija (įvardykite išsilavinimą, patirtis ir kvalifikaciją, kompetencijas) | | |
|  | | |
| 23. | Patvirtinkite, kad, vykdant programą, bus vadovaujamasi šiais NVŠ principais: | | |
| savanoriškumo – vaikai laisvai renkasi siūlomas veiklas;  prieinamumo – veiklos ir metodai yra prieinami visiems vaikams pagal amžių, išsilavinimą, turimą patirtį, nepaisant jų socialinės padėties;  aktualumo – veiklos, skirtos socialinėms, kultūrinėms, asmeninėms, edukacinėms, profesinėms ir kitoms kompetencijoms ugdyti;  demokratiškumo – mokytojai, tėvai (globėjai, rūpintojai) ir vaikai yra aktyvūs ugdymo(si) proceso kūrėjai, kartu identifikuoja ugdymosi poreikius;  patirties – ugdymas grindžiamas patyrimu ir jo refleksija;  ugdymosi grupėje – mokomasi spręsti tarpasmeninius santykius, priimti bendrus sprendimus, dalytis darbais ir atsakomybe;  pozityvumo – ugdymosi procese kuriamos teigiamos emocijos, sudaromos sąlygos gerai vaiko savijautai. | | |
| ☐ TAIP | | |
| 24. | Patvirtinkite, kad:  vykdant projektą, teorinio mokymo seminarų, sporto varžybų, kultūros ir meno, politinių, religinių renginių bei renginių, skirtų akademinėms ir profesinėms žinioms ar patirčiai įgyti, organizavimas bus tik priemonė projekto programos tikslams pasiekti, tačiau ne pagrindinis tikslas, uždavinys ir rezultatas;  vykdant projektą, nebus teikiamos korepetitoriaus paslaugos;  bus užtikrinta projekto dalyvių sveikata ir saugumas, atsižvelgiant į Aprašo 19.2 papunktyje nurodytų dokumentų reikalavimus.  Projekto įgyvendinimo priemonės:  nekelia grėsmės žmonių sveikatai, garbei ir orumui, viešajai tvarkai;  jokiais būdais neišreiškia nepagarbos Lietuvos valstybės tautiniams ir religiniams jausmams ir simboliams;  jokiais būdais neišreiškia smurto, prievartos, neapykantos, nepopuliarina narkotikų ir kitų psichotropinių, toksinių ir kitų stipriai veikiančių medžiagų;  jokiais kitais būdais nepažeidžia Lietuvos Respublikos Konstitucijos, įstatymų ir kitų teisės aktų. | | |
| ☐ TAIP | | |
|  | Patvirtinkite, kad prisiimate atsakomybę už tai, jog projektą įgyvendins asmenys, pagal Švietimo įstatymą turintys teisę dirbti mokytojais  ☐ TAIP | | |
|  | Patvirtinkite, kad prisiimate atsakomybę už sveiką ir saugią vaikų mokymosi aplinką | | |
| ☐ TAIP | | |
|  | Patvirtinkite, kad turite tinkamos įrangos ir priemonių NVŠ programai įgyvendinti | | |
| ☐ TAIP | | |
| ☐ TAIP | | |

|  |  |  |  |  |
| --- | --- | --- | --- | --- |
| 25. | Paraiškos sąmata | | | |
| Eil. nr. | Išlaidų pavadinimas  (detalizuoti ir nurodyti paskirtį) | Lėšos pagal finansavimo šaltinius, Eur | | |
| Lėšos, prašomos iš savivaldybės | Iš kitų finansavimo šaltinių | Tėvų įnašas |
| 1. | Maitinimo išlaidos *(vaikų sk. x Eur x dienų sk.)* |  |  |  |
| 2. | Transporto išlaidos *(kur, kokiu tikslu, kokiu transportu)* |  |  |  |
| 3. | Prekės *(kokios, kiek, kokiam tikslui)* |  |  |  |
| 4. | Kitos išlaidos (detalizuoti kokios) |  |  |  |
|  |  |  |  |  |
| **IŠ VISO:** | |  |  |  |

|  |  |  |
| --- | --- | --- |
| Institucijos vadovas /  A. V. | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(vardas, pavardė)* | \_\_\_\_\_\_\_\_\_\_\_\_\_\_\_\_\_\_  *(parašas)* |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_